2. ΝΟΜΟΘΕΤ. ΔΙΑΤΑΓΜΑ της 28 Μαρτ./12 Απρ. 1923 Περί νοσηλείας κοινών γυναικών πασχουσών εξ αφροδισίων νοσημάτων. Άρθρ.1.-Τα έξοδα της νοσηλείας πασών των παρά της Αστυνομίας εισαγομένων εις Δημόσια, Δημοτικά, Κοινοτικά ή οιωνδήποτε νομικών προσώπων νοσοκομεία κοινών γυναικών, πασχουσών εξ αφροδισίων νοσημάτων, κανονίζονται ως εξής:α)Προκειμένου περί γυναικών εγγεγραμμένων ως κοινών εις τα βιβλία της Αστυνομίας και εκδιδομένων εντός οίκων ανοχής λειτουργούντων κατά τας διατάξεις του Νόμ. 3032 «περί καταπολεμήσεως αφροδισίων νοσημάτων και ασέμνων γυναικών», (ανωτ. αριθ. 1) υπόχρεοι προς πληρωμήν των νοσηλείων είναι οι εκμεταλλευόμενοι τους οίκους τούτους. β) Προκειμένου περί γυναικών αίτινες είναι ωσαύτως εγγεγραμμέναι εις τα βιβλία της Αστυνομίας και υπόκεινται εις επιθεώρησιν ως ελευθέριαι ή συλλαμβάνονται ως προσβληθείσαι υπό αφροδισίων νόσων, υπόχρεοι προς πληρωμήν των νοσηλείων είναι οι ιδιοκτήται ή προϊστάμενοι των επιχειρήσεων παρ’ αις εργάζονται αύται (Διευθυνταί καφωδείων, λεσχών, κέντρων διασκεδάσεων, θεαμάτων κλπ.)γ) Προκειμένου περί γυναικών εκδιδομένων λάθρα, αίτινες ή καταγγέλλονται ότι μετέδωσαν αφροδίσιον νόσημα, εξ ου πάσχουσιν, ή εβεβαιώθη επ’ αυτών τοιούτον υπό της αρμοδίας επιθεωρήσεως, υπόχρεοι προς πληρωμήν των νοσηλείων είναι οι ιδιοκτήται ή ενοικιασταί των οίκων ή διαμερισμάτων εις α επιτρέπεται εν γνώσει μεν αυτών, αλλ’ άνευ γνώσεως της Αστυνομικής Αρχής, η έκδοσις. δ) Προκειμένου περί πάσης άλλης περιπτώσεως, εάν μεν η πάσχουσα είναι άπορος η νοσηλεία διενεργείται εις βάρος του Δημοσίου, εάν δε εύπορος εις βάρος της πασχούσης. Άρθρ.2.-Τα ημερήσια νοσήλεια υπέρ του νοσοκομείου πάσης κατά τ’ ανωτέρω εισαγομένης προς νοσηλείαν γυναικός κανονίζονται δι’ εκάστην τριμηνίαν δι’ αποφάσεως του Υπουργού Υγιεινής, Προνοίας και Αντιλήψεως, προτάσει της κατά τον νόμ. 3032 Επιτροπής «Προς καταπολέμησιν των αφροδισίων νόσων» μη δυνάμενα να ώσι δια πάσαν ημέραν νοσηλείας ελάσσονα των δραχ. 15 δι’ εκάστην πάσχουσαν, προπληρώνονται δε κατά μήνα παρά των ως άνω υποχρέων. Εν περιπτώσει αρνήσεως των υποχρέων βεβαιούνται εις βάρος αυτών και εισπράττονται κατά τας διατάξεις των νόμων περί δημοσίων εσόδων, απαγορευομένης δια διαταγής της ως άνω Επιτροπής της λειτουργίας και χρήσεως των οικείων οίκων ανοχής ή επιχειρήσεων. Ο τρόπος της βεβαιώσεως και εισπράξεως κανονισθήσεται δια Β. Δ/τος. (Αντί των σελ. 351 (β) - 356,03) Σελ. 351(γ) 